Frínico (traxedia)

Frínico, nado no VI e finado no V a.C., foi un poeta tráxico ateniense.

 Traxectoria 
Frínico é considerado un dos creadores da traxedia. Foi o maior tráxico anterior a Esquilo e o máis antigo do que se ten coñecemento. Suídas atribúelle a introdución de personaxes femininos na traxedia, de máscaras e do trímetro iámbico, en lugar do tetrámetro trocaico.

Os títulos coñecidos das súas obras (só nos chegaron algúns versos) son: Os exipcios, As Danaides, Alcestes, As Fenicias e A tomada de Mileto. Esta última obra mostraba un acontecemento de actualidade, a caída da cidade diante dos persas durante as Guerras Médicas, e causou unha grande conmoción en Atenas cando se representou.

Categoría:Escritores en lingua grega
Categoría:Literatura da Grecia antiga
Categoría:Personalidades da Grecia antiga
Categoría:Traxedia
Categoría:Escritores da literatura clásica
Categoría:Guerras Médicas